stanford-oval/wikipedia huggingface dataset:
Lapuan vapaaseurakunta

| Lapuan vapaaseurakunta |
| --- | --- |

 Lapuan vapaakirkko helmikuussa 2023.
Suuntautuminen:  Vapaakirkollisuus
Kirkkokunta:  Suomen Vapaakirkko
Perustettu:  1909
Puheenjohtaja:  Tuomo Kangasluoma
Pääkirkko:  Lapuan vapaakirkko Oskarinkatu 14 62100 Lapua
Jäseniä:  175 (2007)
Aiheesta muualla
Sivusto
Infobox OKNimi-testi OK: 
Lapuan vapaaseurakunta on vuonna 1909 perustettu lapualainen vapaaseurakunta. Seurakunnan toimitilat sijaitsevat Lapuan keskustassa Oskarinkadulla. Seurakunnan toimintaan kuuluu päiväkerhojen, rukouspiirien, ruokajaon, nuorteniltojen ja jumalanpalvelusten järjestäminen. Seurakunnan pastori on Tom Bollström ja vanhimmiston puheenjohtaja Tuomo Kangasluoma. Lapuan vapaaseurakunta on Suomen Vapaakirkko -kirkkokunnan jäsen.
Historia

Vapaakirkollinen herätys saapui Lapuan lähinaapureihin jo 1870-luvulla Edvard Björkenheimin toimesta. Varsinaiset Lapuan herätykset puhkesivat Kellojan kylällä joulun aikaan 1908 K. A. Ylenuksen sekä Eeli ja William Joksen pitämien kokousten myötä. Vuonna 1909 perustetiin ensin Christian Endeavor -nuorisoyhdistys ja sitten marraskuussa Lapuan vapaaseurakunta. Herätyskokouksia pidettiin 1910-luvun alussa myös Haapakoskella, Ylikylässä ja Lappajärven Kauhajärvellä.
Vuonna 1910 Kellojalle rakenettiin rukoushuone. Kellojan kokouksiin osallistui keskimäärin 150 henkilöä ja CE-yhdistykseen kuului peräti 48 jäsentä. Vapaakirkon pyhäkoulutyö alkoi Lapualla jo alkuherätyksen akana. Kelloja jäi vuosien saatossa syrjään ja vuonna 1942 ostettiin patruunatehtaan vierestä tontti. Tämä tontti jäi kuitenkin rakentamatta ja uusi tontti ostettiin Oskarinkadun varresta.
Historia > Toisen maailmansodan jälkeen

Seurakunnan jäsenmäärä nousi selvästi toisen maailmansodan jälkeen. Vuonna 1950 seurakunta palkkasi saarnaajan ja kaksi vuotta myöhemmin seurakunta hankki hautausmaan yhdessä helluntaiseurakunnan kanssa. Kirkko valmistui Oskarinkadulle vuonna 1958.
Vuonna 1954 seurakunta aloitti jokakesäiset lastenleirit, jotka siirtyivät 1980-luvulla kaupungin leirikeskukseen. Vuonna 1969 syntyi lasten päiväkerho. Lapuan nuortenyhdistys piti kokouksia kodeissa ja kirkoissa. Telttakokouksia varten hankittiin vuonna 1961 oma teltta, joka oli käytössä aina 2000-luvun alkuun asti.
Vuonna 1952 perustettiin naislähetysliiton osasto, joka toimi 1990-luvun puoliväliin saakka.
Historia > Seurakunnan itsenäistyminen

Hallinnollisesti lapualaiset kuuluivat vuoteen 1980 asti Seinäjoen vapaaseurakuntaan. Itsenästymisen myötä Lapualle tuli hoidettavaksi Ylistaron ja Alajärven työ. Alajärven vapaaseurakunta itsenäistyi vuonna 1994, mutta vuonna 1996 itsenäistynyt Ylistaron vapaaseurakunta palasi Lapuan yhteyteen ja vuonna 2009 Seinäjoelle.
Kauhajärven vapaaseurakuntapiiri pysyi pitkään itsevetoisena. Vuosina 1988–2004 kauhajärveläiset kokoontuivat osuuskaupan kiinteistössä.
Vapaaseurakunnan oma partiolippukunta Lapuan Kelo-Versot aloitti toimintansa vuonna 1981. 2000-luvulla varkki-illat ja Kid's action nightit korvasivat tyttö- ja poikakerhot. 2000-luvulla seurakunta on jakanut EU-ruokatukea sekä järjestänyt kristinuskon perusteita käsitteleviä Alfa-kursseja sekä avioparien, naisten ja miesten iltoja.
Lapuan vapaakirkko

Oskarinkadun vapaakirkko on valmistunut vuonna 1958. Piirrustukset on laatinut Arvi Korhonen ja niitä korjasi Olavi Huovinen. Kirkon laajennusosa valmistui lokakuussa 1987.
Lähetystyö

Lapualaissyntyinen kauppiaantytär Elin Kronqvist (1880–1939) osallstui vapaakirkolliseen lähetystyöhön Himalajalla jo vuonna 1905. Lapuan vapaasuerakunnasta on tuettu poikkeuksellisen paljon lähettejä: Eija Vuorinen (Nepal 1980–1981 ja 1985–1986), Liisa Ilomäki (Nepal 1987–1999), Arja Nevaranta (Kaukoitä 1987–), Päivi Clay (Salomonsaaret 1987–2000), Kaarina Ilomäki (Kongo 1990–1997), Maarit ja Juhani Ilkka (Ecuador 1992) sekä Johanna ja Kai Almgren (Thaimaa 1993–2000).
Seurakunnan johtajat ja pastorit > Vanhimmiston puheenjohtajat

1909–?: Matti Tynjälä
1924–1927: Eemil Tynjälä
1938–1948: Unto Teikari
1948–1951: Jussi Kangasluoma
1951–1965: Unto Teikari
1965–1972: Erkki Luoma
1972–1993: Martti Teikari
1994– Seppo Teikari
Tuomo Kangasluoma
Seurakunnan johtajat ja pastorit > Saarnaajat

1950–1951: Matti Rajamäki
1954–1955: Urho Mäntynen
1958–1959: Hilja Aaltonen
1959–1960: Usko Murtonen
1960–1967: Vilho Huhtamäki
1968–1969: Elsa Poikolainen ja Laina Järvinen
Kesä 1970: Erkki Mäki
1972–1979: Heikki Mäki
1975–1979: Esa Shemeikka
1979–1980: Tuomo Jutila
1980–1983: Veikko Jäntti
1983–1996: Esa Korvajärvi
1996–1998: Kai Almgren
1998–2000: Rainer Lepistö
2000: Lauri Ojutkangas
2000–?: Kai Almgren
Kambodžan vaakuna

Kambodžan vaakuna
Kambodžan vaakunassa on gajasingha (leijona norsun kärsällä) vasemmalla ja kuninkaallinen leijona oikealla, jotka pitelevät sateenvarjoja. Nämä symboloivat kuningasta ja kuningatarta. Nykyinen vaakuna otettiin käyttöön vuonna  1993.
Entiset vaakunat

| Vaakuna | Valtio | Vuosina |
| --- | --- | --- |
|  | Kambodžan kuningaskunta | 1953–1970 |
|  | Khmerien tasavalta | 1970–1975 |
|  | Demokraattinen Kamputsea | 1975–1979 |
|  | Kamputsean kansantasavalta | 1979–1989 |
|  | Demokraattisen Kamputsean koalitiohallitus (maanpaossa) | 1982–1993 |
|  | Kambodžan valtio | 1989–1991 |
|  | Yhdistyneiden kansakuntien siirtymähallitus Kambodžassa (UNTAC) | 1992–1993 |
Aiheesta muualla

Kuvia tai muita tiedostoja aiheesta Kambodžan vaakunat Wikimedia Commonsissa
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
LPRHC Fest

| LPRHC Fest |
| --- | --- |
Tyyppi:  musiikkifestivaali
Järjestämistiheys:  vuosittain
Tapahtumapaikka:  Huhtiniemi
Paikkakunta:  Lappeenranta
Ensimmäisen kerran:  2006
Järjestäjä:  Pro Punk & Hardcore ry
Kotisivut
LPRHC Fest on kaksipäiväinen punk-, hardcore- ja rapmusiikkiin keskittynyt festivaali Lappeenrannassa. Festivaali on järjestetty vuosina 2006–2008 ja uudelleen vuodesta 2012 alkaen.
Historia

Alkuvuosina festivaalin järjestelyistä vastasi silloinen Lappeenrannan elävän musiikin yhdistys Lelmu, joka oli järjestänyt punk-keikkoja nuorisotila Monarilla ja ravintola Husaarissa 1990-luvun lopulta alkaen. Yhdistyksen toiminnanjohtaja Vesa Hellsten piti punk-kulttuuria yllä julkaisemalla levyjä Hellstone Recordsin kautta ja zineä. Omaa festivaalia yritettiin järjestää menestyksettä jo vuonna 2005. Silloin paikaksi suunniteltiin Taipalsaaren Saimaanharjun kiekkokaukaloa, jossa kunnallishallinto esti tapahtuman perättömien huume-epäilyjen vuoksi, sekä Risulahden lavaa Luumäellä ja Lappeenrannan ravirataa.
Festivaali järjestettiin ensimmäisen kerran lopulta vuonna 2006 nimellä Lappeenranta Hardcore Summerfest. Tapahtumapaikkana oli Lappeenrannan teknillisen yliopiston kenttä Skinnarilan Laserkadulla, ja festivaalilla oli noin 500 kävijää. Lelmun toiminta hiipui jäsenten muutettua eri puolille Suomea, minkä myötä päättyi myös festivaalin järjestäminen väliaikaisesti vuonna 2008. Hellstenin lisäksi festivaalin alkuaikojen aktiiveja olivat muun muassa Olli Wetterstrand, Pekka Multaharju ja Tanja Uusitalo.
Tapahtuma teki paluun nimellä LPRHC Fest vuonna 2012, josta lähtien järjestämisestä on vastannut Pro Punk & Hardcore -yhdistys. Yhdistys on helsinkiläinen, mutta koostuu osin vanhoista aktiiveista. Kesäksi 2014 festivaali joutui vaihtamaan aluetta, kun vanhalle paikalle Skinnarilaan kaavoitettiin Lappeenrannan seudun opiskelija-asuntosäätiön asuntoja. Uusi paikka löytyi Huhtiniemen liikuntakeskuksen hiekkakentältä, jonka lisäksi ehdolla olivat muun muassa Myllysaari ja ravirata.  Vuonna 2016 siirryttiin sata metriä itään Huhtiniemen laskettelurinteen nurmialueelle. Vuoden 2016 LPRHC Festissä oli noin 900 maksanutta kävijää kahden päivän aikana.
Vuonna 2017 LPRHC Fest pääsi valtion tuen piiriin, kun se sai 7 000 euron avustuksen opetus- ja kulttuuriministeriöltä. Elokuun alussa järjestettäväksi suunniteltu vuoden 2020 festivaali peruuntui koronaviruspandemian vuoksi.
Esiintyjät

2006:
2007:
2008:
2012: .45 Stainless, 53 Stabwounds, Anal Thunder, Fit My Crime, God Given Ass, Hasta La Vista Social Club, Jaakko & Jay, J. Kiesi, Kyre ja Duunarit, Laineen Kasperi, M.O.R.A., No One Is Safe, Outsiders, Perikato, Pää Kii, Ratface, Rejected, Trapped Under Ice, Upright, Worth The Pain
2013: Anal Thunder, Bolt, Cutdown, God Given Ass, Hero Dishonest, Häiriköt, Kaucas, J. Kiesi Grandes, Kyre ja Duunarit, No One Is Safe, No Second Thought, Paska Leike, Pertti Kurikan nimipäivät, Pää Kii, SMC Lähiörotat, The Spreads, St. Hood, Unkind, Wasted, Worth The Pain, First Blood
2014: Anal Thunder, Become A Threat, Bloodlands, Buzzkillz, Foreseen, Hammertime, The Heartburns, Kivesveto Go-Go, Laineen Kasperi ja Palava Kaupunki, Maailmanloppu, No Shame, Notkea Rotta, One Hidden Frame, Petos, The Pistones, The Prostidudes, Ratface, Rejected, Relentless, Räjäyttäjät, The Splits, Tax, Terveet kädet, Ydinperhe, Kaupungin Valot, Pää Kii, Joey Luumäki, Jukka Kiesi
2015: Anal Thunder, Bitter Taste of Life, Cotton & Lance, Damaged Head, Flippin' Beans, Flippipuisto, J. Kiesi Grandes, Kyre ja Duunarit, L.A.M.F., Laineen Kasperi ja Palava Kaupunki, Lionheart, MNTTT, M.O.R.A., Night Lives, Nykyaika, Nyrkkitappelu, Ratface, Rytmihäiriö, Sairas T, Satanic Surfers, Särkyneet, Teksti-TV 666, Valkyrians, Väistä!, You Can’t Keep Me Down
Jatkoklubit: Bloodlands, DJ Avokela, Have You Ever Seen The Jane Fonda Aerobic VHS?, One Hidden Frame, Relentless
2016: Worth the Pain, Lasten hautausmaa, The Heartburns, Broken Teeth (UK), Wisdom in Chains (US), Madred, Lapinpolthajat, Foreseen, Ydinperhe, The Flex, Asa & Laineen Kasperi, Rejected, Engage at Will, Kivesveto Go Go, Ratface, St. Hood, LPRHC Fest 10 v. show, Anti-Nowhere League (UK), Have You Ever Seen the Jane Fonda Aerobic VHS?, Kohti Tuhoa, Mind Chaos, Kuudes silmä, Kaucas, Cutdown, SMC Lähiörotat
Jatkoklubit: Häiriköt, M.O.R.A, Verticals, Two Wrongs
2017: Madball (US), MC Taakibörsta, Miettiin Megaforce, VV55, Petos ja Jontti & Shaka, Pää Kii, Lapin Helvetti, Eläköön Elämä!, Foreseen, Ravage Ritual, Wasted, Out of Breath, Julma H, Kesä, Pakkosyöttö, Unkind, Puhelinseksi, AnTTTi & KooWee, Become a Threat, 1981, Eevil Stöö, Huora, Atomirotta, Anal Thunder, Radiopuhelimet, Hammertime
Jatkoklubit: Kaucas, Kivesveto Go Go, LineOut, Madred
2018: Agnostic Front, Aivovuoto, Asa, Aztra, Flippipuisto, Fun, Häiriköt, Joni Ekman & Koira, Kakka-Hätä 77, Kivesveto Go Go, Kyre ja Duunarit, Lokit, M.O.R.A., Olari Allstars, Oh Design, Primal Spirit, Ratface, Rejected, Rotten Sound, Seksihullut, SOS/Siivoojat, St. Hood, Strum101, Teksti-TV 666, Tryer, Väistä!, The Queers
Jatkoklubit: Anal Thunder, Pää Kii, Päivän Leike, Lähtevät Kaukojunat
2019: GBH (UK), Gray State, Haho & Hullu A, Heikki Kuula, HENRIK!, Hero Dishonest, Huora, Knuckledust (UK), Kynnet, Litku Klemetti, Maustetytöt, Nuoret Sankarit, Nykyaika, Olotila, One Hidden Frame, Out For Justice, Outsiders, Pikakassa, Pää Kii, Sininen Kondomi, Sur-rur, Särkyneet, Terveet Kädet, Tryer, Ydinperhe, Linnunradan Rinnebaari (hosting Laineen Kasperi).
Aiheesta muualla

Festivaalin sivusto
Kannelmäen terveysasema

| Kannelmäen terveysasema |
| --- | --- |
Osoite:  Laulukuja 4, 00420 Helsinki
Sijainti:  Kannelmäki, Helsinki
Koordinaatit:  60.2392°N, 24.8794°E
Kannelmäen terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kannelmäen terveysasema on Helsingin Kaarelan kaupunginosan Kannelmäen osa-alueella, Kauppakeskus Kaaren lähellä sijaitseva kaupungin sosiaali-, terveys- ja pelastustoimialaan kuuluva terveysasema.
Aiheesta muualla

Helsingin terveysasemien yhteystiedot (hel.fi)
Jussi Vehkasalo (16.3.2018) "Tutkimukset koskevat koko rakennusta" – Sisäilman vuoksi remontoidulla terveysasemalla oireillaan taas (helsinginuutiset.fi)
Karjalan ilmailumuseo

| Karjalan ilmailumuseo |
| --- | --- |
Tyyppi:  ilmailumuseo
Sijainti:  Lappeenranta
Ylläpitäjä:  Kaakkois-Suomen ilmailumuseoyhdistys ry
Kotisivut:  www.karjalanilmailumuseo.fi
Koordinaatit:  61°02′27.5″N, 028°08′27″E
 fiKarjalan ilmailumuseo 
    
Draken DK-213 Karjalan ilmailumuseossa
Karjalan Ilmailumuseo sijaitsee Lappeenrannan lentoaseman alueella. Sitä ylläpitää Kaakkois-Suomen ilmailumuseoyhdistys ry. Aiemmin museo on toiminut myös nimellä Kaakkois-Suomen ilmailumuseo.
Museon kahdessa hallissa on näytteillä hävittäjäkoneita ja esineitä etenkin toisen maailmansodan aikaisista lentokoneista.
Esillä olevat koneet ovat:
Folland Gnat
Fouga CM 170 Magister (runko)
MiG-21BIS (tunnukseltaan MG-127)
Mig 21 F
Mil Mi-8
Mil Mi-4 (runko)
PIK-3 purjelentokone OH-420
Saab 35 Draken (DK-213)
Saab 91 Safir (OH-SFB)
Jorma Kettusen Nieuport 17-replika (OH-U323)
Kesällä 2005 hallissa vieraili myös Keski-Suomen Ilmailumuseon Hawker Hurricane (HC-452).
Esineistöstä näytteillä on muun muassa Saimaaseen uponneen Fokker C.X-lentokoneen tähtimoottori, pudonneiden tai pudotettujen venäläisten lentokoneiden osia kuten Ylämaalta suosta nostettu Tupolev SB-2 -pommikoneen moottori, laskutelineet, aseistusta sekä lentäjien henkilökohtaista esineistöä kuten karttoja.
Museo on avoinna kesäisin, ja muulloin sopimuksen mukaan.
Aiheesta muualla

Kuvia tai muita tiedostoja aiheesta Karjalan ilmailumuseo Wikimedia Commonsissa
Karjalan Ilmailumuseo
Suomen ilmailumuseot
Hallinportti-ilmailumuseo
Karhulan ilmailukerhon lentomuseo
Karjalan ilmailumuseo
Päijät-Hämeen ilmailumuseo
Suomen ilmailumuseo
Suomen Ilmavoimamuseo
Leisure Suit Larry in the Land of the Lounge Lizards

| Leisure Suit Larry in the Land of the Lounge Lizards |
| --- | --- |
Kehittäjä:  Sierra Entertainment
Julkaisija:  Sierra On-Line
Jakelija:  Activision ja Steam
Suunnittelija:  Al Lowe
Ohjelmoija:  Ken Williams
Pelisarja:  Leisure Suit Larry
Pelimoottori:  Adventure Game Interpreter
Julkaistu:  1987
Lajityyppi:  seikkailupeli
Pelimuoto:  yksinpeli
Ikäluokitus:  ESRB: Alkaen 17 vuotta 
Alusta:  MS-DOS, Apple II, Amiga, Atari ST, Macintosh
Jakelumuoto:  Levyke ja digitaalinen jakelu
Lisää peliartikkeleitaVideopelien teemasivulla
Infobox OK : 
Leisure Suit Larry in the Land of the Lounge Lizards on Sierra On-Linen vuonna 1987 julkaisema graafinen seikkailupeli Leisure Suit Larry -pelisarjassa. Peli kehitettiin alun perin MS-DOS- ja Apple II -järjestelmille ja myöhemmin siitä tehtiin versiot muille alustoille kuten esim. Amiga, Atari ST, Apple IIGS, Apple Macintosh ja Tandy Color Computer 3. Se käyttää Adventure Game Interpreter (AGI) -pelimoottoria, jota käytetään myös pelissä King's Quest I: Quest for the Crown.
Pelissä keski-ikäinen poikamies Larry Laffer yrittää epätoivoisesti etsiä "onnea" kuvitteellisessa amerikkalaisessa kaupungissa Lost Wagesissa (suom. "hävityt palkat"; vrt. Las Vegas). Land of the Lounge Lizards luo pohjan elementeille, jotka ilmenevät myöhemmissä Larry-peleissä, kuten jatkuvan huonon onnen naisten kanssa. Peli perustuu alun perin vuonna 1981 Apple II -tietokoneelle julkaistuun tekstiseikkailupeliin Softporn Adventure.
Pelistä tuli menestys vähästä mainonnasta huolimatta. Sierra kehitti ja julkaisi vuonna 1991 pelistä uusintaversion Sierra's Creative Interpreter (SCI) -pelimoottorilla, joka oli 256-värinen ja hiiriohjattu. Toinen uudistettu versio pelistä kehitettiin N-Fusion Interactiven ja alkuperäisen sarjan luojan Al Lowen kanssa uudella nimellä Leisure Suit Larry: Reloaded, ja sen julkaisi Replay Games vuonna 2013.
Pelin kulku

Peli alkaa baarin edestä Lost Wagesissa. Pelaajalla on seitsemän tuntia aikaa saada peli päätökseen ja jos hän ei onnistu ajoissa, masentunut Larry tekee itsemurhan ja peli päättyy. Pelaaja ohjaa Larrya näppäimistön nuolinäppäimillä ja kirjoittamalla komentoja parseriin (esimerkiksi talk to man tai open window). Jos peli ei ymmärrä käskyä tai salli sen suorittamista sillä hetkellä, ruudulle tulee virheilmoitus.
Kaupungissa on viisi osaa: Leftyn baari (Lefty's), yhdistetty hotelli ja kasino, vuorokauden ympäri toimiva kappeli, diskoteekki ja sekatavarakauppa. Pelaaja voi kävellä paikasta toiseen, jos ne ovat vierekkäin, mutta muihin paikkoihin pääsee vain kutsumalla taksin paikalle. Taksin käyttö on maksullista ja maksamatta jättäminen johtaa Larryn pahoinpitelyyn ja pelin loppumiseen. Pelin alkuperäisessä julkaisussa Larryn ruumiin alle avautuu laskeutuva luukku, joka vie Larryn ruumiin laboratorioon, jossa Sierran pelien päähahmoja korjataan.
Prostituoitu on käytettävissä heti pelin alkaessa baarin yläkerrassa. Jos Larry on hänen kanssaan yhdynnässä ilman ehkäisyä, hän saa sukupuolitaudin ja kuolee melkein heti. Tämä kohtalo on vältettävissä sekatavarakaupasta ostettavalla kondomilla.
Larryn puhuessa naisten kanssa peli näyttää heistä yksityiskohtaisia kuvia. Prostituoitua lukuun ottamatta kaikki naiset suhtautuvat Larryyn alkuun vieroksuen, mutta ottavat kiitollisina vastaan hänen antamansa lahjat. Vaikka kaikkien naisten vokottelu ei onnistukaan, on lahjojen antaminen heille välttämätöntä, jotta peli etenisi päätökseensä hotellin kattohuoneistoon. Pelissä Larry tarvitsee rahaa ja sitä hän saa pelaamalla kasinossa blackjackia ja rahapeliautomaattia.
Pelin julkaisu

Sierran johdon ollessa epävarma vuonna 1987 kuinka peli otettaisiin vastaan, päätti peliyhtiö julkaista pelin ilman julkisuutta ja mainosbudjettia. Monet kaupat eivät myöskään ottaneet peliä myyntiin sen sisältämän aikuisviihteen takia. Tämän vuoksi pelin ensimmäiset myyntiluvut olivat huonompia kuin Sierran muiden pelien.
Pelin aikuisviihteen takia pelin alussa on lapsilukko, joka koostuu kysymyksistä, joiden pelin kehittäjä Al Lowe arveli olevan liian vaikeita lapsille. Monet kysymykset ovat amerikkakeskeisiä, mikä hermostutti muiden maiden pelaajia. Nykyään kysymyksiä vaikeuttaa lisäksi se, että niiden sisältö on vanhentunutta. Alkuperäisessä pelissä kysymykset voi ohittaa näppäinyhdistelmällä Alt-X.
Mikrobitin Tony Ihander antoi pelin VGA-versiolle arvostelussaan 97 pistettä sadasta.
Aiheesta muualla

Leisure Suit Larry in the Land of the Lounge Lizards MobyGamesissa (englanniksi)
Leisure Suit Larry In The Land Of The Lounge Lizards Hall of Light -sivustolla (englanniksi)
Pelin aloitusnäkymä (EGA).
Lambertin sarja

Lambertin sarja on sarja, joka on muotoa  F(x)=\sum _{n=1}^{\infty }a_{n}{\frac {x_{n}}{1-x_{n}}}, missä  |x|<1. Tapauksessa, jossa  a_{n}=1 voidaan määritellä  L(\beta )=\sum _{n=1}^{\infty }{\frac {\beta ^{n}}{1-\beta ^{n}}}={\frac {\gamma _{\beta }(1)+\ln(1-\beta )}{\ln(\beta )}}, missä  |\beta |<1 ja  \gamma _{q}(z) on q-polygammafunktio.
Keltakeisariahven

| Keltakeisariahven |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Kirjoahvenet Cichlidae
Alaheimo::  Afrikankirjoahvenet Pseudocrenilabrinae
Suku::  Aulonocara
Laji::  baenschi
Kaksiosainen nimi
 Aulonocara baenschi  Meyer & Riehl, 1985 
Katso myös
   Keltakeisariahven Wikispeciesissä   Keltakeisariahven Commonsissa 
Infobox OKVirheellinen NIMI-arvoIUCN-testi OK: 
Keltakeisariahven (Aulonocara baenschi) on kirjoahventen (Cichlidae) heimoon ja afrikankirjoahventen (Pseudocrenilabrinae) heimoon kuuluva Malawin Njassajärvessä elävä kalalaji.
Keltakeisariahvenen maksimipituus on 13 senttimetriä.
Keltakeisariahventa tavataan kotoperäisenä Njassajärvessä Nkhomon riutalla. Kannan suojelemiseksi sitä kasvatetaan lähiseudulla ja poikaset istutetaan riutalle.
Kannelmäen ostoskeskus

Kannelmäen ostoskeskus vuonna 2014, kolme vuotta ennen sen purkamista.
Kannelmäen ostoskeskus oli Helsingin Kannelmäessä vuosina 1959–2016 toiminut ostoskeskus. Erkki Karvisen suunnittelema matala rakennusryhmä Vanhaistentie 1:ssä oli yksi Suomen ensimmäisistä ostoskeskuksista Munkkivuoren ja Pohjois-Haagan rinnalla. Kaikki kolme avattiin peräkkäisinä päivinä joulukuun 1959 alussa. Ostoskeskusta laajennettiin ja kunnostettiin moneen otteeseen, viimeksi vuosituhannen vaihteessa rakennuksen kärsittyä pahoin tulipalossa uudenvuodenyönä 1.1.2001.
Alkuvuosina Kannelmäen ostoskeskuksessa oli 22 liikettä, muun muassa Elannon valintamyymälä, Rake-rautakauppa, Yhdyspankin ja Kansallispankin konttorit, Helsingin Sanomien, Uuden Suomen ja Hufvudstadsbladetin tilaus- ja ilmoituskonttorit, apteekki ja Valion baari.
Vuonna 1965 ostoskeskuksen aukiolle pystytettiin Harry Kivijärven veistos ja suihkukaivo Kivet.
Rakelta vapautuneissa tiloissa toimi vuodesta 1973 Suomen ensimmäisiin englantilaistyylisiin pubeihin kuulunut Britannia, jonka omisti vuoteen 1979 Rantasipi, sitten Siipipyörä, vuodesta 1995 Elanto ja vuodesta 2001 Petri Naumanen. 2000-luvulla ostoskeskuksen tilojen muita käyttäjiä olivat Posti, Nordea, Alepa, terveyskauppa Ikivihreä, kukkakaupat Cardella ja Kannelmäen Kukka, videovuokraamo Filmtown, Turvavyö Oy, Pakoputkihuolto Risto Tiittanen, lasitusliike Help, SOL Siivouspalvelut, R-kioski, parturi-kampaamo Kannelhius ja Kannelmäki Grilli.
Vuonna 1973 avattiin lähistölle suuri Eka-market, myöhemmin nimillä Maxi ja Prisma, jonne asiakasvirrat alkoivat yhä enemmän siirtyä. Nykyisin Kannelmäen suurin ostoskeskus on uuden Prisman ympärille vuonna 2013 valmistunut Kauppakeskus Kaari.
Kannelmäen ostoskeskus purettiin vuonna 2017 ja korvattiin 650 asukkaan kerrostaloryhmällä. Ravintola Britannia jatkoi uusissa tiloissa vuoden tauon jälkeen.
Aiheesta muualla

Kannelmäen ostoskeskus, valokuvia viimeisiltä vuosilta, Talotarinat-sivusto.
Legend II

| ''Legend II'' Saviour Machine |
| --- | --- | --- |

Studioalbumin tiedot
 Äänitetty : 1998
 Julkaistu: 1998
 Tuottaja(t): Eric Clayton ja Saviour Machine
 Tyylilaji: rock-ooppera goottirock
 Kesto: 79.25
 Levy-yhtiö: Massacre Records
Saviour Machinen muut julkaisut
| Legend I 1997 | ''Legend II'' 1998 | Legend III:I 2001 |
Legend Part II on yhdysvaltalaisen Saviour Machine -yhtyeen toinen osa neljän CD:n Legend-trilogiassa, "maailmanlopun epävirallisessa soundtrackissa". Levy julkaistiin vuonna 1998 Massacre Recordsin kautta ja vuonna 2007 Saviour Machine julkaisi levystä kahden CD:n erikoisversion, jota painettiin vain 300 kappaletta. Jokainen kappale on käsin numeroitu sekä yhtyeen johtohahmon, Eric Claytonin, allekirjoittama. Toinen CD käsittää lähinnä alkuperäisiä midi programming -kappaleita.
Levyn kansivihkoista on kaksi eri versiota, koska jakelija Diamante Music Group käski yhtyettä sensuroimaan Yhdysvaltain markkinoille menevistä vihkoista kaksi kuvaa. Eurooppalaisessa versiossa tätä sensurointia ei ole tehty.
Yhtyeen kokoonpano albumilla

Eric Clayton - laulu
Jeff Clayton - sähkö- ja akustiset kitarat
Charles Cooper - bassokitarat
Jayson Heart - rummut, lyömäsoittimet
Nathan van Hala - piano, syntetisaattorit
Kappaleluettelo

"The Covenant" (8:50)
"The Whore of Babylon" (5:17)
"Legend II:I" (1:28)
"The False Prophet" (3:58)
"Mark of the Beast" (4:03)
"Antichrist II: The Balance of Power" (8:00)
"World War III - The Final Conflict II" (3:57)
"Behold a Pale Horse" (3:53)
"The Martyrs Cry" (4:29)
"The Promise" (10:35)
"The Sixth Seal" (4:55)
"Legend II:II" (1:31)
"The Holy Spirit" (1:42)
"The Bride of Christ" (4:10)
"Rapture: The Seventh Seal" (6:56)
"War In Heaven - The Second Fall" (5:41)